पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 संक्रमण इस समय रफ्तार पकड़े हुए है। इससे जिला आपदा प्रबंधन समिति ने जिले में 7 मई सुबह 6 बजे तक कोरोना कर्फ्यू की घोषणा भी कर दी है।
10 मई को लॉकडाउन को पूरा एक महीना हो जाएगा। लेकिन इसी बीच कोरोना कर्फ्यू का फायदा उठाकर किराना व्यापारी आवश्यक खाद्य सामग्रियों को मनमाने दाम पर बेच रहे हैं। जिससे आम नागरिक बहुत परेशान है। वैसे ही कोरोना कर्फ्यू की वजह से ज्यादातर नागरिकों का काम-धंधा बंद पड़ा है। जिसकी वजह से उनकी आर्थिक स्थिति ठीक नहीं है। जबकि पिछले हफ्ते ही इसकी शिकायत पर प्रशासन ने प्रत्येक किराना दुकानों पर अनिवार्य रूप से दामों की सूची लगाने का निर्देश दिया था, लेकिन अब तक उन निर्देशों का पालन नहीं किया गया और प्रशासन की ओर से भी किराना सामग्री के दामों की सूची नहीं लगाई गई और कार्रवाई भी नहीं की गई।
जिसका फायदा किराना व्यापारी उठा रहे हैं। किराना व्यापारी ग्राहकों से कह रहे है कि ऊपर से ही माल महंगा आ रहा है, इसलिए महंगाई बढ़ रही है। इस समय व्यापारी दाल, चावल, तेल, आटा और शक्कर के दामों में भी बहुत मुनाफाखोरी कर रहे हैं। इसके अलावा फलों के दाम भी 2 गुना बढ़ गए है। इस समय सोयाबीन तेल 170 रुपए प्रति किग्रा, तुवर दाल 115, मूंग दाल 110, चना दाल 68, मसूर दाल 90, राजमा 100, चावल 100, गेहूं आटा 25 रुपए प्रति किलोग्राम और चीनी 36 रुपए प्रति किलोग्राम है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn